bluuebunny/crossref_metadata_2025 huggingface dataset:
การวิเคราะห์ต้นทุนและผลตอบแทน ในการพัฒนาท่าเรือพาณิชย์แห่งใหม่ของกองทัพเรือ ภายใต้การบริหารจัดการของกองทัพเรือ
Authors:   , นาวินวุฒิไชย ชัยวุฒิ
Published: September 2023

การวิจัยนี้มีวัตถุประสงค์เพื่อศึกษาและวิเคราะห์ความคุ้มค่าทางการเงิน วิเคราะห์ปริมาณการขนส่งสินค้าเทกองที่สำคัญของประเทศ และ วิเคราะห์ขีดความสามารถของท่าเรือ ในการรองรับปริมาณสินค้าเทกอง ในช่วง 10-20 ปีข้างหน้า ผ่านท่าเรือแห่งใหม่ของกองทัพเรือ โดยใช้พื้นที่เกาะจวงและเกาะจาน เป็นท่าเรือพาณิชย์แห่งใหม่สำหรับขนส่งสินค้าเทกองที่สำคัญของประเทศ ฝั่งทะเลอ่าวไทย ผลการศึกษาพบว่า ปริมาณสินค้าเทกองผ่านท่าเรือแห่งใหม่ของกองทัพเรือ (ปีพ.ศ.2563 - 2582) จะมีปริมาณสินค้าเทกองผ่านท่าเรือ 53,185,319.16 ตัน ถึง 243,175,256.28 ตัน ใช้เรือบรรทุกสินค้าเทกอง Bulk Carriers (ขนาด 30,000 DWT – 150,000 DWT) จำนวน 106 – 8,106 เที่ยวเรือ พื้นที่เกาะจวงและเกาะจานขนาด 3,339 ไร่ สามารถสร้างท่าเรือพาณิชย์ที่มีความยาว 9,201 เมตร ได้จำนวน 30 ท่า และสามารถจอดเรือได้คราวละ 30 - 60 ลำ มีขีดความสามารถในการเป็นท่าเรือน้ำลึกสำหรับสินค้าเทกองที่สำคัญของประเทศ ด้านความคุ้มค่าทางการเงิน จากกรณีที่รัฐบาลสนับสนุนงบประมาณให้กองทัพเรือบริหาร และให้เอกชนเช่าสัมปทาน พบว่า จะมีค่าใช้จ่ายในการก่อสร้างท่าเรือ เป็นเงินทั้งสิ้น 20,665 ล้านบาท ค่าใช้จ่ายในการบริหารท่าเรือในปีแรกของโครงการ (ปีพ.ศ.2563) เป็นเงินจำนวน 77 ล้านบาทต่อปี และเมื่อเริ่มดำเนินการไปจนถึงปีสุดท้ายที่วิเคราะห์โครงการ (ปีพ.ศ.2582) จะมีกำไรตั้งแต่ 647 - 2,443 ล้านบาทต่อปี มีระยะเวลาคืนทุน 18 - 42 ปี จึงสรุปได้ว่า โครงการพัฒนาท่าเรือพาณิชย์แห่งใหม่ของกองทัพเรือ ภายใต้การบริหารจัดการของกองทัพเรือ มีผลประกอบการเป็นที่น่าพอใจ และมีความคุ้มค่าทางการเงิน
วิธีฮิวริสติกสำหรับการจัดสรรสายพานลำเลียงสัมภาระขาเข้า
Authors:   , ไชยเวช สันทัศน์
Published: September 2023

งานวิจัยฉบับนี้ นำเสนอการพัฒนาวิธีฮิวริสติก สำหรับแก้ปัญหาการแก้ไข เปลี่ยนแปลง การจัดสรรสายพานลำเลียงกระเป๋าสัมภาระขาเข้าประจำวัน เพื่อทดแทนการทำงานในปัจจุบัน ที่ใช้เจ้าหน้าที่ในการพิจารณาจัดสรรสายพานฯ ให้กับเที่ยวบินขาเข้าตลอด 24 ชั่วโมง โดยแบ่งกระบวนการออกเป็น 5 ขั้นตอนหลัก ขั้นตอนแรก เป็นการเตรียมข้อมูล โดยนำเข้าข้อมูลแผนการจัดสรรสายพานฯล่วงหน้าและนำเข้าข้อมูลการบินที่มีเวลามาถึง เป็นรอบ รอบละ 60 นาที เพื่อปรับปรุงข้อมูลการบินตามเวลาที่คาดว่าเที่ยวบินจะเดินทางมาถึง (Estimated Time of Arrival: ETA) ขั้นตอนที่สองเป็นการพิจารณาข้อมูลการบินหลังจากปรับปรุงเวลา ETA แล้วว่ามีการจัดสรรผิดเงื่อนไขในการจัดสรรสายพานฯ หรือไม่ ถ้าพบ จะทำการย้ายเที่ยวบินที่ผิดเงื่อนไข ออกจากสายพานฯ จากนั้นขั้นตอนที่สามเป็นการนำเที่ยวบินที่พบผิดเงื่อนไขมาสร้างเป็นเมทริกซ์ต้นทุนการจัดสรรงาน (Assignment Cost Matrix: ACM) โดยใช้ระยะเวลาที่ซ้อนทับกันเมื่อต้องจัดเที่ยวบินลงในสายพานฯต่างๆ และกำหนดให้มีต้นทุนสูงมากให้กับการจัดสรรที่ผิดเงื่อนไข ขั้นตอนสุดท้าย เป็นการจัดสรรสายพานฯให้กับเที่ยวบินที่ผิดเงื่อนไข โดยเปรียบเทียบการจัดสรรด้วยวิธีแทรกงาน และวิธีฮังกาเรียน มีดัชนีชี้วัดประสิทธิภาพของการจัดสรรสายพานฯ 3 หัวข้อได้แก่ ต้องจัดสรรสายพานฯให้สอดคล้องกับหลุมจอดอากาศยาน ต้องมีการจัดให้ใช้สายพานฯร่วมกันน้อยที่สุด และต้องมีจำนวนครั้งที่มีการเปลี่ยนแปลงการจัดสรรสายพานฯที่น้อยที่สุด ซึ่งจากการทดสอบจัดสรรสายพานด้วยข้อมูลจริง พบว่า กระบวนการจัดสรรทั้งสองวิธีมีประสิทธิภาพดีกว่าการจัดสรรสายพานฯด้วยเจ้าหน้าที่ โดยทั้งสองวิธีไม่พบกรณีจัดสรรผิดเงื่อนไข และวิธีฮังกาเรียนสามารถลดระยะเวลาทับซ้อนได้มากถึง 39.31% ในขณะที่วิธีแทรกงานสามารถลดระยะเวลาทับซ้อนได้ 29.42% และด้วยระยะเวลาในการประมวลผลที่ไม่สูงมากสามารถรองรับการขยายตัวในอนาคต จึงสรุปได้ว่า วิธีฮิวริสติกที่พัฒนาขึ้งโดยใช้วิธีฮังกาเรียนในการจัดสรรสายพาน มีความเหมาะสมในการนำไปใช้ในการแก้ปัญหาการจัดสรรสายพานลำเรียงกระเป๋าสัมภาระขาเข้า
การวิเคราะห์หาพื้นที่ศักยภาพสำหรับศูนย์ไปรษณีย์แห่งใหม่ของบริษัทไปรษณีย์ไทย จำกัด ในเขตพื้นที่ภาคเหนือตอนบน
Authors:   , ทองคำ ณัฏฐ์
Published: September 2023

งานวิจัยนี้มีวัตถุประสงค์ที่จะหาพื้นที่ศักยภาพสำหรับการจัดสร้างศูนย์ไปรษณีย์แห่งใหม่ของบริษัทไปรษณีย์ไทย จำกัด ในเขตพื้นที่ภาคเหนือตอนบน โดยใช้ระบบสารสนเทศภูมิศาสตร์ (GIS) เป็นชุดเครื่องมือในการวิเคราะห์ โดยพื้นที่ที่ใช้ในการศึกษาครอบคลุม 3 จังหวัด คือ จังหวัดเชียงราย จังหวัดพะเยา และจังหวัดลำปาง เงื่อนไขในการวิเคราะห์ประกอบด้วยปัจจัยทางภูมิศาสตร์และความต้องการของหน่วยงาน เพื่อให้สามารถรองรับการให้บริการรับ-ส่งสิ่งของฝากส่งทางไปรษณีย์แก่ที่ทำการไปรษณีย์ภายในพื้นที่ศึกษาจำนวน 48 แห่ง ในการวิจัยนี้ ใช้เทคนิคการซ้อนทับของชั้นข้อมูลที่แตกต่างกันภายในพื้นที่ศึกษา เพื่อหาพื้นที่ที่มีศักยภาพสำหรับศูนย์ไปรษณีย์แห่งใหม่ จากนั้นใช้การวิเคราะห์โครงข่ายการขนส่งบนเส้นทางคมนาคมทางถนน และการหาเส้นทางการขนส่งด้วยต้นทุนต่ำสุดด้วยวิธีการแก้ปัญหา Vehicle Routing Problem หรือ VRP เพื่อให้ได้พื้นที่ที่เหมาะสมสำหรับการสร้างศูนย์ไปรษณีย์แห่งใหม่ ผลการวิจัยพบว่า พื้นที่ศักยภาพที่เหมาะสมสำหรับสร้างศูนย์ไปรษณีย์แห่งใหม่คือ พื้นที่บริเวณตำบลปงเตา อำเภองาว จังหวัดลำปาง และพื้นที่บริเวณตำบลแม่กา อำเภอเมืองพะเยา จังหวัดพะเยา โดยทั้งสองพื้นที่สามารถลดเส้นทางการขนส่งจากเดิมที่ต้องใช้รถบรรทุก 7 คัน ให้เหลือเพียง 4 คัน และลดระยะเวลาการขนส่งในภาพรวมลงไปได้ถึงร้อยละ 29 และร้อยละ 33 ตามลำดับ ส่งผลให้สามารถลดค่าใช้จ่ายในการขนส่งจากเดิมลงได้ร้อยละ 12 (ประมาณปีละ 1,286,251 บาท) และร้อยละ 9 (ประมาณปีละ 946,845 บาท) ตามลำดับ นอกจากนี้ยังสามารถช่วยให้การเดินทางจากศูนย์ไปรษณีย์ไปยังที่ทำการไปรษณีย์ในเส้นทางการขนส่งหลักจำนวน 21 แห่ง มีความรวดเร็วมากขึ้นร้อยละ 76 และร้อยละ 62 ตามลำดับ
ผลของการใช้รูปแบบการจัดการผู้ป่วยรายกรณีร่วมกับการดูแลแบบประคับประคองผู้ป่วยมะเร็งระยะแพร่กระจายต่อจำนวนวันนอนและคุณภาพการพยาบาล
Authors:   , โสตถิลักษณ์ อัญชัญ
Published: September 2023

การวิจัยครั้งนี้ได้ใช้แบบแผนการวิจัยกึ่งทดลอง มีวัตถุประสงค์ เพื่อเปรียบเทียบจำนวนวันนอนของผู้ป่วยโรคมะเร็งระยะแพร่กระจายกระดูกสันหลังระหว่างกลุ่มที่ได้รับการดูแลตามปกติกับกลุ่มที่ได้รับการดูแลโดยใช้รูปแบบการจัดการผู้ป่วยรายกรณีร่วมกับการดูแลแบบประคับประคอง และเปรียบเทียบระดับคุณภาพการพยาบาลตามการรับรู้ของพยาบาลวิชาชีพระหว่างการดูแลผู้ป่วยโดยใช้การพยาบาลตามปกติ และการดูแลผู้ป่วยโดยใช้รูปแบบการจัดการผู้ป่วยรายกรณีร่วมกับการดูแลแบบประคับประคอง กลุ่มตัวอย่างมี 2 กลุ่ม คือผู้ป่วยโรคมะเร็งระยะแพร่กระจายกระดูกสันหลัง 10 คน คัดเลือกอย่างเฉพาะเจาะจงตามคุณสมบัติที่กำหนดจัดเข้ากลุ่มที่ใช้เกณฑ์เปรียบเทียบโดยวิธีการจับคู่ ตามรายโรค อายุ เพศ และระดับความสามารถในการทำกิจกรรมของผู้ป่วยที่ได้รับการดูแลแบบประคับประคอง (palliative performance scale) และพยาบาลวิชาชีพ 10 คน เครื่องมือที่ใช้ในการวิจัย ประกอบด้วย เครื่องมือที่ใช้ในการทดลอง ได้แก่ โครงการอบรม แผนการดูแลผู้ป่วย และคู่มือการจัดการผู้ป่วยรายกรณีร่วมกับการดูแลแบบประคับประคอง แบบสังเกตพฤติกรรมการปฏิบัติบทบาทของพยาบาลผู้จัดการผู้ป่วยรายกรณี แบบบันทึกจำนวนวันนอนในโรงพยาบาล และแบบสอบถามการรับรู้คุณภาพพยาบาลของพยาบาลวิชาชีพ เครื่องมือผ่านการตรวจสอบคุณภาพเครื่องมือจากผู้ทรงคุณวุฒิ 5 คน ได้ค่าความตรงเท่ากับ 0.90 และตรวจสอบความเที่ยงได้ค่าสัมประสิทธิ์แอลฟ่าครอนบาค เท่ากับ 0.87 วิเคราะห์ข้อมูลโดยหาค่าเฉลี่ย ส่วนเบี่ยงเบนมาตรฐาน สถิตินอนพาราเมตริก Mann-Whitney U test และ Wilcoxon matched -pairs signed-ranks test ผลการวิจัยสรุปได้ดังนี้ 1. จำนวนวันนอนในโรงพยาบาลของผู้ป่วยโรคมะเร็งระยะแพร่กระจายกระดูกสันหลังหลัง การใช้รูปแบบการจัดการผู้ป่วยรายกรณีร่วมกับการดูแลแบบประคับประคองน้อยกว่าจำนวนวันนอนในโรงพยาบาลของผู้ป่วยที่ได้รับการพยาบาลแบบปกติ อย่างมีนัยสำคัญทางสถิติที่ระดับ .05 2. คุณภาพตามการรับรู้ของพยาบาลวิชาชีพโดยรวมทุกด้านหลังการใช้รูปแบบการจัดการผู้ป่วยรายกรณีร่วมกับการดูแลแบบประคับประคองดีกว่าการพยาบาลแบบปกติ อย่างมีนัยสำคัญทางสถิติที่ระดับ .05
สมรรถนะพยาบาลผู้ป่วยโรคเรื้อน
Authors:   , พลเดช ชุติวัลย์
Published: September 2023

การวิจัยครั้งนี้มีวัตถุประสงค์เพื่อศึกษาสมรรถนะของพยาบาลผู้ป่วยโรคเรื้อน โดยใช้เทคนิคเดลฟาย ผู้ให้ข้อมูล คือ ผู้เชี่ยวชาญจำนวน 20 คน ประกอบด้วยแพทย์ผู้เชี่ยวชาญในการดูแลรักษาผู้ป่วยโรคเรื้อนจำนวน 4 คน ผู้บริหารทางการพยาบาลผู้ป่วยโรคเรื้อนจำนวน 3 คน พยาบาลผู้เชี่ยวชาญในการให้การพยาบาลผู้ป่วยโรคเรื้อนจำนวน 9 คน นักวิชาการผู้เชี่ยวชาญด้านโรคเรื้อนจำนวน 3 คน และนักกายภาพบำบัดผู้เชี่ยวชาญในการฟื้นฟูความพิการในผู้ป่วยโรคเรื้อนจำนวน 1 คน วิธีดำเนินการวิจัยประกอบด้วย 3 ขั้นตอน คือ ขั้นตอนที่ 1 การสอบถามผู้เชี่ยวชาญเกี่ยวกับสมรรถนะของพยาบาลผู้ป่วยโรคเรื้อน ขั้นตอนที่ 2 นำข้อมูลที่ได้มาวิเคราะห์เนื้อหาร่วมกับสมรรถนะที่ได้จากการทบทวนวรรณกรรม นำมาสร้างแบบสอบถามเพื่อให้ผู้เชี่ยวชาญได้แสดงความคิดเห็นเกี่ยวกับระดับความสำคัญของข้อรายการสมรรถนะในแต่ละด้านที่เกี่ยวกับสมรรถนะของพยาบาลผู้ป่วยโรคเรื้อน ขั้นตอนที่ 3 นำข้อมูลที่ได้มาคำนวณหาค่ามัธยฐาน และหาค่าพิสัยระหว่างควอไทล์ จัดทำแบบสอบถามส่งให้ผู้เชี่ยวชาญยืนยันความคิดเห็นอีกครั้ง นำข้อมูลมาวิเคราะห์คำนวณหาค่ามัธยฐานและค่าพิสัยระหว่างควอไทล์ เพื่อสรุปผลการวิจัย 1. สมรรถนะด้านการคัดกรองผู้ป่วยโรคเรื้อนรายใหม่ ประกอบด้วย 4 รายการสมรรถนะย่อย 2. สมรรถนะด้านการเฝ้าระวังภาวะแทรกซ้อนที่นำไปสู่การเกิดความพิการของอวัยวะที่สำคัญในผู้ป่วยโรคเรื้อน ประกอบด้วย 10 รายการสมรรถนะย่อย 3. สมรรถนะด้านการป้องกันความพิการและฟื้นฟูสภาพของผู้ป่วยโรคเรื้อน ประกอบด้วย 13 รายการสมรรถนะย่อย 4. สมรรถนะด้านการให้คำแนะนำผู้ป่วยโรคเรื้อนและญาติเกี่ยวกับการดูแลตนเอง ประกอบด้วย 4 รายการสมรรถนะย่อย 5. สมรรถนะด้านการให้คำปรึกษาและให้กำลังใจกับผู้ป่วยโรคเรื้อนและครอบครัว ประกอบด้วย 7 รายการสมรรถนะย่อย
ปัจจัยที่มีผลต่อความสำเร็จในการพัฒนาคุณภาพการบริหารจัดการภาครัฐ : กรณีศึกษา กรมเจ้าท่า
Authors:   , สหศักดิ์กุล ธัญญารัตน์
Published: September 2023

งานวิจัยครั้งนี้มีวัตถุประสงค์เพื่อวิเคราะห์ปัจจัยที่มีผลต่อความสำเร็จในการพัฒนาคุณภาพการบริหารจัดการภาครัฐของกรมเจ้าท่า เพื่อเป็นประโยชน์ให้แก่องค์กรในการจัดลำดับความสำคัญในการวางแผนพัฒนาองค์กร ในการวิจัยครั้งนี้ใช้ข้อมูลทุติยภูมิ และข้อมูลปฐมภูมิที่ผู้วิจัยได้ดำเนินการเก็บรวบรวมข้อมูลด้วยแบบสอบถาม โดยมีกลุ่มตัวอย่างที่ใช้ในการศึกษาเป็นบุคลากรส่วนกลางของกรมเจ้าท่า ประกอบด้วย ข้าราชการ ลูกจ้างประจำ และพนักงานราชการ จำนวน 262 คน งานวิจัยนี้เป็นการวิจัยเชิงปริมาณ วิเคราะห์และนำเสนอด้วยจำนวนร้อยละ ค่าเฉลี่ย ค่าเบี่ยงเบนมาตรฐาน ค่าสถิติ F และวิเคราะห์ถดถอยพหุแบบขั้นตอน โดยแบ่งออกเป็น 8 ปัจจัย ประกอบด้วย 1) กลยุทธ์องค์กร 2) รูปแบบการบริหารจัดการ 3) ระบบการปฏิบัติงาน 4) โครงสร้างองค์กร 5) บุคลากร 6) ทักษะ 7) ค่านิยมร่วมองค์กร 8) การเข้าใจผู้รับบริการและผู้มีส่วนได้ส่วนเสีย ผลการวิจัย พบว่า ปัจจัยที่มีผลอย่างมีนัยสำคัญทางสถิติที่ระดับ 0.05 กับความสำเร็จในการพัฒนาคุณภาพการบริหารจัดการภาครัฐของกรมเจ้าท่าโดยรวม ทั้งหมด 5 ปัจจัย จากระดับค่าสัมประสิทธ์พยากรณ์มากไปน้อย ได้แก่ ระบบการปฏิบัติงาน การเข้าใจผู้รับบริการและผู้มีส่วนได้ส่วนเสีย ทักษะ ค่านิยมองค์กร และรูปแบบการบริหารจัดการ ตามลำดับ โดยทั้ง 5 ปัจจัยสามารถพยากรณ์ความสำเร็จในการพัฒนาคุณภาพการบริหารจัดการภาครัฐของกรมเจ้าท่าโดยรวมได้ร้อยละ 68.7 และกลุ่มตัวอย่างส่วนใหญ่มีความเห็นว่าการขาดความรู้และความเข้าใจเกี่ยวกับการพัฒนาการบริหารจัดการภาครัฐของบุคลากรในองค์กรเป็นอุปสรรคในการพัฒนาคุณภาพการบริหารจัดการภาครัฐขององค์กรมากที่สุด จากข้อมูลดังกล่าวจึงนำไปสู่ข้อเสนอแนะเพื่อแก้ไขอุปสรรคและพัฒนาคุณภาพการบริหารจัดการภาครัฐของส่วนกลางกรมเจ้าท่า
ความขัดแย้งทางการเมืองกับรัฐประหาร ปี พ.ศ. 2557
Authors:   , สีหา ประภาพร
Published: September 2023

การวิจัยนี้มีวัตถุประสงค์เพื่อศึกษา (1) วิกฤตการณ์ความขัดแย้งทางการเมืองไทยที่เป็นเหตุในการทำรัฐประหาร (2) การอ้างความชอบธรรมในการทำรัฐประหาร (3) บทบาทของทหารในช่วงวิกฤตการณ์ทางการเมือง วิธีการศึกษาเป็นการศึกษาวิจัยเชิงคุณภาพ โดยศึกษาจากการวิเคราะห์ เอกสาร รายงาน งานวิจัยต่างๆ หนังสือ หนังสือพิมพ์และสิ่งพิมพ์ต่างๆ ที่เกี่ยวข้องกับวิกฤตการณ์ทางการเมืองในช่วงระยะเวลาตั้งแต่ปี พ.ศ. 2553 จนรวมไปถึงเหตุการณ์รัฐประหาร ปี พ.ศ. 2557 และใช้วิธีการสัมภาษณ์บุคคลที่เกี่ยวข้องทางการเมืองที่สามารถให้ข้อมูลสำคัญได้เพื่อที่จะได้นำข้อมูลที่ได้นำมารวบรวมวิเคราะห์ แล้วทำการวิเคราะห์ข้อมูลเชิงพรรณนา ผลการวิจัยพบว่า เหตุการณ์ความขัดแย้งทางการเมืองที่เกิดขึ้นมีสาเหตุมาจากการที่รัฐบาลพยายามเสนอร่างพระราชบัญญัตินิรโทษกรรมที่ทำให้หลายฝ่ายไม่เห็นด้วยจึงเป็นเหตุให้มีการชุมนุมประท้วงกดดันรัฐบาลจนนำไปสู่ความวุ่นวาย รุนแรงทางสังคมจนในที่สุดทหารก็ออกมาทำรัฐประหาร โดยทหารได้ใช้เหตุการณ์ความขัดแย้งทางการเมืองมาอ้างความชอบธรรมในการทำรัฐประหารประกอบกับทางรัฐบาลขาดความชอบธรรมทางการเมืองจึงส่งผลให้การทำรัฐประหารเกิดความชอบธรรมมากขึ้น นอกจากนี้บทบาทของทหารในช่วงวิกฤตการณ์ทางการเมืองได้ปรับเปลี่ยนไปตามเหตุการณ์ทางการเมืองที่เกิดขึ้น โดยที่ทหารอาศัยเหตุการณ์และบริบทที่เกิดขึ้นในสังคมปรับเปลี่ยนบทบาทของตนเองจนสามารถก้าวเข้ามาแทรกแซงทางการเมืองด้วยการทำรัฐประหารได้
ตัวแบบพยากรณ์ค่ารักษาพยาบาลสำหรับผู้ป่วยในของข้าราชการไทย
Authors:   , ตาธรรม กัญญ์วรา
Published: September 2023

งานวิจัยฉบับนี้มีวัตถุประสงค์อยู่สามประการคือ ประการแรกคือเพื่อศึกษาปัจจัยที่มีความสัมพันธ์กับค่ารักษาพยาบาลผู้ป่วยในของข้าราชการพลเรือนสามัญและผู้รับบำนาญ โดยพิจารณาความเสี่ยงรายบุคคลที่มีผลกระทบต่อค่ารักษาพยาบาล ประการที่สองคือเพื่อสร้างตัวแบบการพยากรณ์ค่ารักษาพยาบาลโดยใช้ตัวแบบ Zero-inflated Gamma ด้วยการอนุมานแบบเบย์จากเทคนิคมาร์คอฟ เชน มอนติคาร์โล และประการที่สามคือเพื่อพยากรณ์ค่ารักษาพยาบาลผู้ป่วยในของข้าราชการพลเรือนสามัญและผู้รับบำนาญ ในปีงบประมาณ 2558-2562 ซึ่งข้อมูลในการวิจัยนี้เป็นข้อมูลพื้นฐานของข้าราชการและผู้รับบำนาญ และข้อมูลค่ารักษาพยาบาลเป็นผู้ป่วยใน ของปีงบประมาณ 2556-2557 จากกรมบัญชีกลาง จากการวิจัยพบว่าปัจจัยที่ส่งผลต่อค่ารักษาพยาบาลผู้ป่วยในของข้าราชการและผู้รับบำนาญ คือ เพศ อายุ สถานภาพสมรส เงินเดือน และคะแนน Charlson ตัวแบบสามารถพยากรณ์ค่ารักษาพยาบาลรวมผู้ป่วยในของข้าราชการและผู้รับบำนาญ ที่ให้ค่าพยากรณ์ค่ารักษาพยาบาลผู้ป่วยในข้าราชการและผู้รับบำนาญแม่นยำใกล้เคียงกับค่ารักษาพยาบาลจริงที่เกิดขึ้นในแต่ละปี แต่ค่าพยากรณ์ในรายบุคคลยังมีความคลาดเคลื่อนที่สูง ซึ่งให้ค่าพยากรณ์ค่ารักษาพยาบาลผู้ป่วยในรวมของข้าราชการพลเรือนและผู้รับบำนาญ ในปีงบประมาณ 2558-2562 มีค่าเพิ่มขึ้นอย่างต่อเนื่องตั้งแต่ 837 – 1,313 ล้านบาท หรือเพิ่มขึ้นประมาณร้อยละ 11-13 ต่อปี
สภาพการอยู่อาศัยของผู้สูงอายุที่มีอายุตั้งแต่ 100 ปีขึ้นไป กรณีศึกษา จังหวัดพังงา ภูเก็ต และกระบี่
Authors:   , ขาววิเศษ นฤทธิ์
Published: September 2023

จากจำนวนประชากรสูงอายุในประเทศไทยที่เพิ่มสูงขึ้น อ้างอิงการสำรวจครั้งล่าสุดเมื่อปี พ.ศ. 2557 พบว่า จำนวนผู้สูงอายุวัยปลายเพิ่มขึ้นร้อยละ 9.4 ต่อปี จำนวนดังกล่าวมีอัตรารอดชีพไปเป็นคนร้อยปีร้อยละ 3.4 คนต่อปี การเตรียมความพร้อมด้านที่อยู่อาศัยที่เหมาะสมในการดำเนินชีวิตของคนร้อยปี เป็นสิ่งที่ควรศึกษา งานวิจัยนี้มีวัตถุประสงค์ของการวิจัยคือ 1)ศึกษาสภาพการอยู่อาศัยของผู้สูงอายุ 100 ปีขึ้นไป ด้านสภาพแวดล้อม เศรษฐกิจ สังคม และวัฒนธรรม ลักษณะ รูปแบบ และการปรับปรุงที่อยู่อาศัย 2)วิเคราะห์รูปแบบ สภาพ ลักษณะ และการปรับปรุงที่อยู่อาศัย 3)เสนอแนะแนวทางในการจัดการที่อยู่อาศัยของผู้สูงอายุ เพื่อเป็นแนวทางในการจัดการที่อยู่อาศัยกับผู้สูงอายุวัยปลายสุดที่จะมีมากขึ้นในอนาคต โดยผู้วิจัยทำการศึกษาสภาพการอยู่อาศัยของผู้สูงอายุที่มีอายุ 100 ปีขึ้นไป ในจังหวัด พังงา ภูเก็ต และกระบี่ จำนวน 20 คน ผลการศึกษาพบว่าผู้สูงอายุเลือกที่จะอยู่อาศัยในที่เดิมกับครอบครัวของลูกคนใดคนหนึ่ง โดยลูกคนดังกล่าวทำหน้าที่เป็นผู้ดูแลช่วยเหลือในด้านต่างๆ หากผู้ดูแลมีความขัดสนทางเศรษฐกิจจะกระทบโดยตรงต่อผู้สูงอายุ ผู้สูงอายุที่มีกิจกรรมหรืองานอดิเรกเป็นประจำจะสามารถช่วยเหลือตนเองได้ดี กิจวัตรส่วนใหญ่จะเป็นการพักผ่อน โดยใช้พื้นที่ห้องนอนและห้องนั่งเล่นในตัวบ้าน พื้นที่สำคัญรองลงมาคือห้องน้ำ จากการสำรวจบ้านตามมาตรฐานที่พักอาศัยสำหรับผู้สูงอายุ พบว่าพื้นที่ทั้ง 3 ส่วนที่กล่าวมายังมีส่วนประกอบที่ไม่เป็นไปตามมาตรฐานที่พักอาศัยสำหรับผู้สูงอายุ และพบว่าบ้านที่อยู่อาศัยในปัจจุบันได้รับการสร้างใหม่ หรือต่อเติม หรือปรับปรุง โดยคำนึงถึงความสะดวกในการเข้าถึงพื้นที่ระหว่างห้องนอน ห้องนั่งเล่นและห้องน้ำของผู้สูงอายุ จากผลการศึกษามีข้อเสนอแนะแนวทางในการจัดการที่อยู่อาศัยของผู้สูงอายุ ให้มีการส่งเสริมให้ผู้สูงอายุได้อยู่อาศัยกับครอบครัวเดิมกับผู้ดูแลเดิม ผู้สูงอายุควรได้รับสวัสดิการเพียงพอในการดำรงชีวิตและยามเจ็บป่วย ส่วนผู้ดูแลควรได้รับการจัดสรรสวัสดิการพิเศษด้านรายได้ เพื่อให้มีเวลาเพียงพอในงานดูแลผู้สูงอายุ ผู้ดูแลควรได้รับการฝึกอบรมเพื่อให้มีความรู้ด้านการดูแลผู้สูงอายุทั้งในด้านสุขภาพ ด้านสภาพจิตใจ รวมถึงด้านการจัดสภาพแวดล้อมที่เหมาะสม กิจวัตรประจำวันของผู้สูงอายุเป็นการพักผ่อนและร้อยละ 90 เป็นการใช้พื้นที่ในภายในบ้าน บริเวณห้องนอน ห้องนั่งเล่น และห้องน้ำ เป็น 3 ลำดับแรกที่ผู้สูงอายุใช้มาก และพบว่าห้องนั่งเล่นเป็นพื้นที่ทางสังคม จากในงานวิจัยยังพบว่าแม้ว่าบ้านผู้สูงอายุที่พบส่วนใหญ่จะได้รับการปรับปรุงแต่ยังมีองค์ประกอบที่ทำให้บ้านไม่ปลอดภัย การปรับปรุงที่อยู่อาศัยให้ปลอดภัยจึงมีความสำคัญ รวมถึงจัดพื้นที่เฉพาะสำหรับทำกิจกรรม หรืองานอดิเรก เพื่อให้ที่อยู่อาศัยมีส่วนกระตุ้นให้ผู้สูงอายุสามารถทำกิจวัตรประจำวันได้ด้วยตนเอง และงานอดิเรกอย่างสม่ำเสมอ ผู้สูงอายุจะมีสุขภาพที่ดีและรักษาความสามารถในการพึ่งพาตนเองไว้ได้ โดยงานดูแลและงานที่เกี่ยวข้องข้างต้นสำหรับผู้สูงอายุควรได้รับการสนับสนุนจากองค์กรปกครองส่วนท้องถิ่น เช่น องค์การบริหารส่วนตำบล รวมถึงประสานงานไปยังองค์กรทั้งภาครัฐและเอกชนในการสนับสนุนเพิ่มเติมในแต่ละด้านความเชี่ยวชาญต่อไป
การทบทวนและพัฒนาเกณฑ์การประเมินศักยภาพทรัพย์สินรอการพัฒนาโครงการบ้านเอื้ออาทรของการเคหะแห่งชาติ
Authors:   , กังเจริญ รัชฎาวรรณ
Published: September 2023

การเคหะแห่งชาติมีทรัพย์สินรอการพัฒนาที่เกิดขึ้นในช่วงการจัดทำโครงการบ้านเอื้ออาทร (พ.ศ.2552 – 2556) จำนวน 5,221 ไร่ โดยในปี 2554 การเคหะแห่งชาติได้จัดทำเกณฑ์การประเมินศักยภาพทรัพย์สินขึ้น เพื่อใช้ในการแก้ไขปัญหาและวางแผนการใช้ประโยชน์ทรัพย์สิน ซึ่งเกณฑ์ดังกล่าวประกอบด้วย 4 หมวดหลัก และสำหรับการให้คะแนนเป็นการให้คะแนนโดยผู้เชี่ยวชาญของการเคหะแห่งชาติ ทำให้เกณฑ์ที่พัฒนาขึ้นยังไม่ได้มีการกำหนดรายละเอียดการให้คะแนนในเชิงปริมาณ ดังนั้น งานวิจัยนี้จึงมีวัตถุประสงค์เพื่อพัฒนาเกณฑ์การประเมินศักยภาพทรัพย์สินในเชิงปริมาณเพิ่มเติมและทดสอบเกณฑ์ที่ได้พัฒนาขึ้น เพื่อทำให้เกณฑ์มีความชัดเจนในการให้คะแนนและสามารถอ้างอิงการให้คะแนนได้ วิธีดำเนินการวิจัย คือ 1.การศึกษาเอกสาร การสัมภาษณ์ผู้ที่มีความชำนาญด้านการประเมินมูลค่าทรัพย์สินของหน่วยงานภาครัฐ 2.นำข้อมูลที่ได้มาพัฒนาเป็นเกณฑ์ฯ ในเชิงปริมาณ 3.สอบถามความคิดเห็นของผู้เชี่ยวชาญด้านการประเมินฯ ถึงความครบถ้วนของเกณฑ์ที่พัฒนาขึ้น 4.ทดสอบเกณฑ์ฯ และนำผลที่ได้ไปสอบถามความเห็นของผู้บริหารและผู้แทนของการเคหะแห่งชาติ 5.สรุปผลการศึกษาและข้อเสนอแนะ ผลการศึกษาพบว่า เกณฑ์ฯ ที่พัฒนาใหม่ ประกอบด้วย 4 หมวดหลัก 69 ปัจจัย เช่น ทำเลที่ตั้ง ขนาดที่ดิน รูปร่างที่ดิน กฎหมายผังเมือง ต้นทุนและผลตอบแทน เป็นต้น ค่าคะแนนถ่วงน้ำหนัก ได้แก่ หมวดกายภาพ 20 คะแนน กฎหมาย 10 คะแนน การตลาด 40 คะแนนและการเงิน 30 คะแนน โดยหลังจากที่ได้ทดสอบเกณฑ์ฯ กับกลุ่มตัวอย่าง จำนวน 15 แปลงและนำผลคะแนนที่ได้ไปสอบถามความคิดเห็นของผู้บริหารและผู้แทนของการเคหะแห่งชาติ สามารถสรุปได้ว่า เกณฑ์ฯ ที่พัฒนาขึ้นสามารถนำไปใช้ในการประเมินศักยภาพทรัพย์สินรอการพัฒนาโครงการบ้านเอื้ออาทรของการเคหะแห่งชาติได้ และข้อเสนอแนะ คือ 1.ผลคะแนนที่ได้ในเชิงปริมาณควรนำไปใช้ร่วมกับแนวทางการวิเคราะห์ศักยภาพทรัพย์สินฯ ของการเคหะแห่งชาติ 2.ควรปรับปรุงและพัฒนาเกณฑ์อยู่เสมอเพื่อให้มีความละเอียดมากขึ้นและสอดคล้องกับสถานการณ์ปัจจุบัน โดยในการปรับปรุงครั้งต่อไปควรเพิ่มเติมค่าคะแนนปัจจัยเรื่องปริมาณความต้องการที่อยู่อาศัยในพื้นที่และข้อมูลที่นำมาใช้ควรเป็นข้อมูลจากการลงพื้นที่สำรวจตลาดจริง 3.การประเมินศักยภาพทรัพย์สินฯ เพื่อนำไปขาย ควรกำหนดค่าคะแนนถ่วงน้ำหนักในหมวดกฎหมาย เป็นหมวดบังคับ โดยไม่ต้องมีการให้คะแนน
พฤติกรรมการตัดสินใจซื้อคอนโดมิเนียมที่พัฒนาโดยนักพัฒนาศูนย์การค้ากรณีศึกษา โครงการ เอสเซ็นท์คอนโดมิเนียม จังหวัดเชียงใหม่ จังหวัดขอนแก่น และ จังหวัดระยอง
Authors:   , ประเทืองนพคุณ จันทนี
Published: September 2023

พฤติกรรมการอยู่อาศัยในเมืองใหญ่บางแห่งตามภูมิภาคของประเทศไทยกำลังมีการเปลี่ยนแปลง จากการอยู่อาศัยในอาคารแนวราบไปสู่อาคารแนวสูง โดยเฉพาะการอยู่ในคอนโดมิเนียมที่มีทำเลใกล้สาธารณูปโภคสาธารณูปการหรือใกล้ย่านการค้าของเมือง งานวิจัยนี้จึงมุ่งศึกษาพฤติกรรมการตัดสินใจซื้อคอนโดมิเนียมในจังหวัดเชียงใหม่ จังหวัดขอนแก่น และจังหวัดระยอง ซึ่งเป็นจังหวัดในหัวเมืองที่สำคัญ โดยเลือกศึกษากรณีโครงการเอสเซ็นท์ คอนโดมิเนียม ซึ่งพัฒนาโดยนักพัฒนาศูนย์การค้า (Shopping Center Developer) โดยเก็บข้อมูลจากกลุ่มผู้ซื้อที่อยู่ในขั้นตอนการทำสัญญาซื้อขาย ณ ปี 2559 โดยแบ่งกลุ่มตัวอย่างออกเป็น 2 ขั้นตอน ขั้นตอนที่ 1 วิเคราะห์ข้อมูลทุติยภูมิจากแบบสอบถามจำนวน 1,227 ชุด ซึ่งจัดทำและเก็บรวบรวมโดย บมจ.เซ็นทรัลพัฒนา ขั้นตอนที่ 2 สัมภาษณ์กลุ่มตัวอย่างตามพฤติกรรมการซื้อ 3 แบบ ซึ่งเป็นข้อมูลที่วิเคราะห์จากขั้นตอนที่ 1 ศึกษาจำนวน 30 คนต่อ 1 จังหวัด รวมทั้งสิ้น 90 คน และนำมาวิเคราะห์ข้อมูลทางสถิติร่วมกับการพรรณนา ผลการศึกษาในขั้นตอนที่ 1 พบว่า 1) ผู้ซื้อส่วนใหญ่ร้อยละ 38.7 มีอายุระหว่าง 36-45 ปี มีสถานภาพสมรส ผู้ซื้อในจังหวัดเชียงใหม่ และจังหวัดขอนแก่นเป็นเจ้าของกิจการมากกว่าร้อยละ 50 มีรายได้ครัวเรือน 500,001 บาทขึ้นไป ขณะที่ผู้ซื้อในจังหวัดระยองส่วนใหญ่เป็นพนักงานบริษัทมีรายได้ครัวเรือน 50,001-100,000 บาท 2) วัตถุประสงค์การซื้อคอนโดมิเนียม ส่วนใหญ่ร้อยละ 68.27 ซื้อเพื่อเก็บไว้เป็นทรัพย์สิน รองลงมาคือซื้อเพื่ออยู่อาศัยเอง ร้อยละ 26.48 และซื้อเพื่อเก็งกำไร ร้อยละ 5.25 และผู้ซื้อส่วนใหญ่ ร้อยละ 69.1 มีภูมิลำเนาในจังหวัดที่ซื้อโครงการ โดยเป็นผู้ซื้อที่มีภูมิลำเนาอยู่ในจังหวัดกรุงเทพฯถึงร้อยละ 10.6 และที่เหลือมาจากจังหวัดอื่น 3) ในการสัมภาษณ์ในขั้นตอนที่ 2 พบว่า ผู้ซื้อส่วนใหญ่ ตัดสินใจซื้อโครงการจากภาพรวมโครงการที่มีความลงตัวสวยงาม และส่วนใหญ่เลือกซื้อห้องที่มีขนาด 31-35 ตร.ม. ยกเว้นผู้ซื้อเพื่อเก็งกำไรจังหวัดขอนแก่นและระยองที่เลือกซื้อห้องขนาดน้อยกว่า 25 ตร.ม. ราคา 1.5-1.99 ล้านบาท ทั้งนี้ปัจจัยสำคัญในการตัดสินใจซื้อ คือ โครงการมีทำเลที่ตั้งใกล้ศูนย์การค้า รองลงมาคือปัจจัยด้านผู้ประกอบการ 4) ผู้ซื้อทั้ง 3 จังหวัดมีความคาดหวังต่อคอนโดมิเนียมที่อยู่ใกล้ศูนย์การค้าว่าจะทำให้ได้รับความสะดวกสบาย และสร้างมูลค่าเพิ่มกับโครงการ ทั้งยังคาดหวังในเรื่องสิทธิพิเศษและสิทธิประโยชน์ เช่น ที่จอดรถพิเศษ ส่วนลดต่างๆ จากผู้ประกอบการซึ่งในอีกฐานะหนึ่งคือเป็นผู้ที่พัฒนาศูนย์การค้าอีกด้วย ผลการศึกษานี้แสดงให้เห็นถึงพฤติกรรมการซื้อคอนโดมิเนียมในหัวเมืองต่างจังหวัด ที่ไม่เพียงซื้อเป็นที่อยู่อาศัยเท่านั้น แต่มีการซื้อเพื่อเก็บไว้เป็นทรัพย์สินและการลงทุน โดยตัดสินใจซื้อจากทำเลที่ตั้งใกล้ศูนย์การค้าซึ่งอาจไม่ใช่ย่านการค้าเดิมของเมือง รวมทั้งคำนึงถึงชื่อเสียงของผู้ประกอบการเป็นสำคัญ ซึ่งงานวิจัยนี้จะเป็นประโยชน์ต่อผู้ประกอบการในการรับรู้ข้อมูลพฤติกรรมการซื้อคอนโดมิเนียมของคนต่างจังหวัดเพื่อเตรียมการลงทุน รวมถึงภาครัฐบาลและหน่วยงานราชการท้องถิ่นที่จะได้กำหนดนโยบาย และเตรียมความพร้อมด้านสาธารณูปโภคสาธารณูปการเพื่อรองรับการอยู่อาศัยในแนวสูงของคนในพื้นที่ต่อไป
ค่าใช้จ่ายในการจัดการและบำรุงรักษาสาธารณูปโภคของนิติบุคคลหมู่บ้านจัดสรรระดับราคากลาง
Authors:   , คงรักษา ทิชา
Published: September 2023

การจัดการสาธารณูปโภคและบริการสาธารณะหมู่บ้านจัดสรรเป็นหนึ่งในหน้าที่หลักของการจัดการนิติบุคคลหมู่บ้านจัดสรรที่เกี่ยวข้องโดยตรงกับการจัดให้มีการดำเนินการดูแลและรักษาสภาพของสาธารณูปโภคและบริการสาธารณะภายในหมู่บ้าน ซึ่งการดำเนินการของนิติบุคคลหมู่บ้านจัดสรรจำเป็นต้องมีต้นทุนค่าใช้จ่ายตามความจำเป็นเพื่อใช้ในการดูแลรักษาการใช้ประโยชน์ของสาธารณูปโภคส่วนกลางและบริการสาธารณะ ดังนั้นการเข้าใจถึงที่มาและลักษณะของค่าใช้จ่ายจึงมีความจำเป็นอย่างมากต่อการจัดเตรียมงบประมาณอย่างเหมาะสมและเพียงพอ การศึกษาในครั้งนี้จึงมีวัตถุประสงค์ที่จะศึกษาและรวบรวมค่าใช้จ่ายในการจัดการและบำรุงรักษาสาธารณูปโภคของนิติบุคคลหมู่บ้านจัดสรร เพื่อแสดงให้เห็นความแตกต่างของสัดส่วนสาธารณูปโภคและสัดส่วนค่าใช้จ่ายที่เกิดขึ้นจริง จากการเก็บข้อมูลค่าใช้จ่ายในการจัดการสาธารณูปโภคและบริการสาธารณะภายในโครงการหมู่บ้านจัดสรรจากเอกสารงบการเงินแสดงรายรับ-รายจ่าย ซึ่งเป็นการตรวจสอบบัญชีและรายงานโดยผู้ตรวจสอบบัญชีประจำปีของนิติบุคคลหมู่บ้านจัดสรรกลุ่มตัวอย่างทั้ง 3 โครงการ ได้แก่ นิติบุคคลหมู่บ้านจัดสรร ฮาบิทาวน์ วัชรพล นิติบุคคลหมู่บ้านจัดสรร ทาวน์พลัส เกษตร-นวมินทร์ และนิติบุคคลหมู่บ้านจัดสรร ชัยพฤกษ์ วัชรพล ได้แจกแจงบัญชีรายการค่าใช้จ่ายออกเป็น 5 หมวด ประกอบด้วย ค่าบริหารและบริการที่มีสัญญา ค่าใช้จ่ายสาธารณูปโภค ค่าใช้จ่ายในการดำเนินการ ค่าซ่อมแซมบำรุงรักษา และค่าเสื่อมราคาทรัพย์สินหรือค่าใช้จ่ายอื่นๆ จึงสรุปผลการศึกษาได้ว่า นิติบุคคลหมู่บ้านจัดสรรจะสามารถจัดเตรียมงบประมาณอย่างเหมาะสมและเพียงพอตามสัดส่วนค่าใช้จ่ายดังต่อไปนี้ หมวดค่าใช้จ่ายเกี่ยวกับค่าบริหารและบริการที่มีสัญญามีสัดส่วนค่าใช้จ่าย 76.67% - 87.51% หมวดค่าใช้จ่ายสาธารณูปโภคมีสัดส่วนค่าใช้จ่าย 6.12% - 12.24% หมวดค่าใช้จ่ายในการดำเนินการมีสัดส่วนค่าใช้จ่าย 2.64% - 5.50% และหมวดค่าซ่อมแซมบำรุงรักษามีสัดส่วนค่าใช้จ่าย 1.66% - 8.01% และเมื่อพิจารณาค่าใช้จ่ายเกี่ยวกับค่าบริหารและจัดการกับรูปแบบการบริหารของแต่ละนิติบุคคลฯ พบว่าหมู่บ้านที่มีการบริหารชุมชนโดยคณะกรรมการหมู่บ้าน ซึ่งมีการจัดจ้างพนักงานในตำแหน่งผู้จัดการหมู่บ้านและพนักงานบัญชีในลักษณะบุคคลธรรมดาภายใต้การดูแลของคณะกรรมการหมู่บ้าน ผลที่ตามมาจึงทำให้สัดส่วนในค่าบริหารและจัดการอยู่ที่ 17.32%-18.19% ซึ่งเป็นอัตราที่ต่ำกว่านิติบุคคลที่บริหารชุมชนโดยการจัดจ้างบริษัทเอกชนเข้ามาบริหารจัดการ จากอัตราค่าใช้จ่ายในการบำรุงรักษาและจัดการสาธารณูปโภคและบริการสาธารณะในการบริหารงานของนิติบุคคลหมู่บ้านจัดสรร ผลการศึกษาที่ได้สามารถบอกสัดส่วนของค่าใช้จ่ายในการบำรุงรักษาและจัดการสาธารณูปโภคในการบริหารงานของนิติบุคคลหมู่บ้านจัดสรร ซึ่งทำให้คณะกรรมการ ผู้จัดการหมู่บ้าน หรือบุคคลที่เกี่ยวข้องในการบริหารชุมชนของนิติบุคคลหมู่บ้านจัดสรรระดับราคากลางและเป็นโครงการหมู่บ้านจัดสรรขนาดกลางสามารถเตรียมงบประมาณให้เหมาะสมในอนาคตสำหรับนำไปพัฒนาในการบริหารต้นทุนและค่าใช้จ่ายของโครงการได้อย่างมีประสิทธิภาพ
ปัจจัยที่มีผลต่อการตัดสินใจซื้อคอนโดมิเนียมมือสองรอบสถานีรถไฟฟ้าบีทีเอส:กรณีศึกษาสถานีพร้อมพงษ์ สถานีทองหล่อ สถานีเอกมัย และสถานีพระโขนง
Authors:   , กาญจนวุฒิศิษฎ์ ประภัสสร
Published: September 2023

จากสภาพเศรษฐกิจปัจจุบันที่เริ่มฟื้นตัว อัตราดอกเบี้ยเงินกู้ต่ำ รวมทั้งการอนุมัติโครงการรถไฟฟ้าสายสีต่างๆ หลายสาย จึงช่วยให้ตลาดคอนโดมิเนียมตามแนวรถไฟฟ้าขยายตัว จากผลการสำรวจข้อมูลอสังหาริมทรัพย์ ได้พบว่าสถานการณ์ตลาดที่อยู่อาศัย ในพื้นที่กรุงเทพฯ และปริมณฑล มีการขยายตัวในส่วนของคอนโดมิเนียมตามแนวรถไฟฟ้า ทั้งที่เปิดให้บริการแล้ว และที่อยู่ระหว่างการก่อสร้าง ซึ่งได้สอดคล้องกับนโยบายการแก้ไขปัญหาการจราจรบนท้องถนนที่ติดขัด ในกรุงเทพฯ โดยทางภาครัฐมีนโยบายรณรงค์ให้ประชาชนใช้ระบบขนส่งมวลชนสาธารณะแทนการใช้รถยนต์ส่วนบุคคลในการเดินทาง ประชาชนจึงเลือกพักอาศัยในที่อยู่อาศัยตามแนวรถไฟฟ้ามากขึ้น เพื่อความสะดวกสบายในการเดินทาง รวมถึงรูปแบบของการใช้ชีวิตของคนเมืองได้เปลี่ยนแปลงไป ทำให้ผู้บริโภคต้องการความสะดวกรวดเร็วในการใช้ชีวิต และคอนโดมิเนียมส่วนใหญ่จะให้ความสำคัญกับทำเลที่ตั้ง ซึ่งอยู่ในแหล่งชุมชน ธุรกิจ หรือ แหล่งจับจ่ายซื้อสินค้า ทำให้คอนโดมิเนียมโดยเฉพาะที่ตั้งอยู่ใจกลางเมือง คอนโดมิเนียม มือสองจึงได้รับความนิยมและสนใจจากผู้บริโภคมากขึ้น โดยเฉพาะโครงการใกล้สถานีรถไฟฟ้า ผลการศึกษาพบว่า ผู้ตอบแบบสอบถาม มีวัตถุประสงค์หลักที่ต้องการซื้อคอนโดมิเนียมมือสองคือ เพื่ออยู่อาศัยเอง โดยโครงการที่รู้จักในพื้นที่รอบสถานีรถไฟฟ้า BTS สายสีเขียว ก่อนตัดสินใจซื้อคอนโดมีเนียมมือสองที่อาศัยอยู่ปัจจุบัน คือสถานีเอกมัยมากที่สุด และมีความรู้ก่อนจะตัดสินใจซื้อในระดับปานกลาง มีการหาข้อมูลเพื่อตัดสินใจซื้อในด้านราคามากที่สุด อีกทั้งพบว่าการให้ความสำคัญของแหล่งข้อมูลที่ได้ในการตัดสินใจเลือกซื้อคอนโดมิเนียมมือสองที่มีค่าเฉลี่ยสูงสุด คือ อินเทอร์เน็ต และเว็บไซต์ การให้ความสำคัญกับปัจจัยส่วนประสมทางการตลาดด้านผลิตภัณฑ์ที่มีค่าเฉลี่ยสูงสุด คือ คุณภาพของโครงการ ปัยจัยด้านราคาที่มีค่าเฉลี่ยสูงสุด คือ ราคาที่เหมาะสมกับคุณภาพ ปัจจัยด้านช่องทางการจัดจำหน่ายที่มีค่าเฉลี่ยสูงสุด คือ ทำเลที่ตั้งของโครงการ และสุดท้ายปัจจัยด้านการส่งเสริมการขายที่มีค่าเฉลี่ยสูงสุด คือ สามารถผ่อนชำระได้ และยังพบอีกว่าผู้ตอบแบบสอบถามมีการตัดสินใจซื้อคอนโดมิเนียมมือสองโดยการออกค่าใช้จ่ายด้วยตนเองทั้งหมดคือการเลือกสินเชื่อกับสถาบันการเงินและมีความพึงพอใจหลังจากซื้อคอนโดมิเนียมมือสอง อยู่ในระดับมากและจะแนะนำให้ผู้อื่นซื้อคอนโดมิเนียมมือสองในโครงการที่ซื้อมา ทั้งนี้ ในด้านปัจจัยส่วนผสมทางการตลาดพบว่า ผู้ตอบแบบสอบถามส่วนใหญ่ ไม่มีปัญหาที่พบในการตัดสินใจซื้อคอนโดมิเนียมมือสองด้านผลิตภัณฑ์ ด้านราคา ด้านการจัดจำหน่าย และด้านการส่งเสริมการขาย
ทรัพย์ส่วนกลางที่สามารถสร้างรายได้ให้นิติบุคคลอาคารชุด: กรณีศึกษานิติบุคคลอาคารชุด บริษัท แอล.พี.เอ็น.ดีเวลลอปเมนท์ จำกัด (มหาชน)
Authors:   , เฮงทรัพย์กูล ประภารัตน์
Published: September 2023

อาคารชุดต้องมีการถือกรรมสิทธิ์ออกเป็นส่วนๆ คือ กรรมสิทธิ์ในทรัพย์ส่วนบุคคล กรรมสิทธ์ในทรัพย์ส่วนกลางและกรรมสิทธิ์ร่วม ในส่วนของกรรมสิทธิ์ทรัพย์ส่วนกลางนั้น เป็นการถือกรรมสิทธิ์ร่วมกันของเจ้าของร่วมแต่ละรายและยังต้องมีการออกค่าใช้จ่ายในการดูแลรักษาร่วมกัน ซึ่งรายได้ส่วนใหญ่ที่จะนำมาใช้ในการดูแลรักษานั้นจะมาจากการจัดเก็บค่าส่วนกลางจากเจ้าของร่วม แต่ในการจัดเก็บค่าส่วนกลางนั้นมักจะเกิดปัญหาในการจัดเก็บแล้วไม่เพียงพอ โดยเฉพาะในอาคารชุดที่อยู่ในระดับราคาล่างถึงราคาปานกลาง อีกทั้งถ้าต้องมีการเพิ่มค่าส่วนกลางก็เป็นไปได้ยาก จึงทำให้ต้องมีการหารายได้อื่นๆเสริมเข้ามา เพื่อเป็นส่วนช่วยให้นิติบุคลอาคารชุดนั้นมีรายได้เพิ่มขึ้นและเพียงพอต่อรายจ่าย ทั้งนี้ยังมีผู้ประกอบการอยู่จำนวนหนึ่งที่สามารถแก้ปัญหาในเรื่องรายได้ของนิติบุคคลอาคารชุด ด้วยการนำทรัพย์สินส่วนกลางมาเพิ่มรายได้ จากการศึกษานิติบุคคลอาคารชุดประเภทพักอาศัยของบริษัท แอล.พี.เอ็น.ดีเวลลอปเมนท์ จำกัด (มหาชน) ที่ตั้งอยู่ในเขตกรุงเทพมหานครและปริมณฑล จำนวน 60 นิติบุคคล โดยวิธีการดำเนินการวิจัยในครั้งนี้ใช้วิธีการศึกษา สำรวจ สังเกต จดบันทึก ถ่ายภาพ สภาพปัจจุบันของทรัพย์ส่วนกลางอาคารชุดที่นำมาเป็นรายได้ และทำการสัมภาษณ์ผู้ที่เกี่ยวข้องในระดับนโยบายและระดับปฏิบัติการ พบว่ารูปแบบการหารายได้ของนิติบุคคลอาคารชุดนั้นมีทั้งสิ้น 29 รูปแบบ เช่น เครื่องซักผ้าหยอดเหรียญ ตู้กดน้ำดื่มหยอดเหรียญ เช่าพื้นที่ตั้ง ตู้ ATM วินมอเตอร์ไซค์เช่าพื้นที่ เป็นต้น และพบการนำพื้นที่ส่วนกลางมาใช้ทั้งหมด 16 พื้นที่ ได้แก่ ที่จอดรถ ห้องเครื่องไฟฟ้า ห้องตู้น้ำดื่ม,เครื่องซักผ้า ทางเดินใต้อาคาร ทางเข้าโครงการ เป็นต้น จึงสรุปได้ว่า 1) พื้นที่ของทรัพย์ส่วนกลางที่มีความถี่ของรูปแบบรายได้มากที่สุด เรียงจากมากไปหาน้อย คือ ทางเดินใต้อาคาร โถง และที่จอดรถ 2) ทรัพย์ส่วนกลางที่มีรายได้มากที่สุดเรียงจากมากไปหาน้อย คือ ที่จอดรถ ห้องเครื่องไฟฟ้า และห้องตู้น้ำดื่มหยอดเหรียญ 3) ทำเลที่ตั้งอาคารชุด ส่งผลให้เกิดรูปแบบรายได้จากการเดินทาง คือ วินมอร์เตอร์ไซค์เช่าพื้นที่ และเก็บค่าโดยสารรถตู้ รูปแบบรายได้จากที่ตั้งในพื้นที่เศรษฐกิจ (CBD) คือ เช่าห้องชุดเพื่อเป็นสำนักงาน รูปแบบรายได้จากทำเลที่ตั้งด้านหน้าทางเข้าโครงการ คือ เช่าพื้นที่ตั้งตู้ ATM 4) ระดับราคาของอาคารชุด ส่งผลให้อาคารชุดระดับราคาบี เกิดรูปแบบรายได้ เช่าพื้นที่ตั้งตู้เครื่องดื่มหยอดเหรียญและเช่าห้องชุดเพื่อเป็นสำนักงาน ส่วนในระดับซี เกิดรูปแบบรายได้ เช่าพื้นที่ตากผ้า เช่าห้องเก็บของ เช่าพื้นที่ทำร้านค้า ตั้งตู้สัญญาณ internet หยอดเหรียญ และวินมอเตอร์ไซค์เช่าพื้นที่ จึงทำให้เห็นได้ว่าในส่วนของ ผู้ประกอบการถ้าได้เล็งเห็นถึง ศักยภาพของทรัพย์ส่วนกลาง ในแง่ของการหารายได้ โดยการเตรียมพื้นที่ไว้สำหรับรองรับรูปแบบการหารายได้ ทั้งนี้เพื่อให้มีรายได้ที่เพิ่มขึ้น และ เกิดความพร้อม สะดวกต่อผู้เข้ามาใช้พื้นที่ต่อไป ในส่วนของนิติบุคคลอาคารชุด ถ้ามีการ ใช้ทรัพย์ส่วนกลางที่มีอยู่ให้เกิดประโยชน์สูงสุด มีรายได้ที่เพิ่มขึ้นจากเดิม เพื่อนำมาบริหารทรัพย์ส่วนกลางให้มีสภาพที่คงเดิมหรือมีคุณภาพเพิ่มขึ้น อีกทั้งยังนำไปช่วยในเรื่องของการคงที่ค่าส่วนกลาง
การก่อสร้างห้องน้ำด้วยชิ้นส่วนคอนกรีตสำเร็จรูป
Authors:   , หร่ายขุนทด กิตติ
Published: September 2023

วัตถุประสงค์ในการศึกษาครั้งนี้เกี่ยวกับ การก่อสร้างห้องน้ำด้วยชิ้นส่วนคอนกรีตสำเร็จรูป ในโครงการบ้านจัดสรร เดอะแพลนท์เอสทีค พัฒนาการ ของบริษัทพฤกษา เรียลเอสเตทจำกัด (มหาชน) ที่เลือกเป็นกรณีศึกษา เนื่องจากห้องน้ำสำเร็จรูปที่ศึกษา เป็นห้องน้ำคอนกรีตแบบแยกชิ้นส่วน จึงดำเนินการไปพร้อมกับ การผลิตแผ่นผนังและพื้นในโรงงาน เริ่มจากการทำความสะอาดแบบหล่อ เขียนเส้นร่างในรายละเอียดต่างๆ ของแผ่นผนังและแผ่นพื้น วางเหล็กเสริม ซึ่งในขั้นตอนนี้ จะต้องเพิ่มงานวางท่อน้ำและท่อไฟในแผ่นผนังและแผ่นพื้น รวมทั้งการวางแผ่นโฟมปรับระดับ เมื่อเทคอนกรีตและปรับแต่งผิวหน้าเรียบร้อยแล้ว จะนำไปบ่ม 8-10 ชั่วโมง ก่อนปูกระเบื้อง ในการขนส่ง จะติดตั้งแผ่นกันกระแทกและคลุมแผ่นพลาสติกกันฝุ่น เมื่อถึงสถานที่ก่อสร้าง จะยกชิ้นส่วนและนำไปประกอบเข้าด้วยกัน มีการปรับแผ่นพื้นและแผ่นผนังให้ได้ระดับ เมื่อติดตั้งแล้วเสร็จ จึงกรุกระเบื้องแถวล่างสุด และติดตั้งสุขภัณฑ์ ตามตำแหน่งปลายท่อต่างๆ ที่เตรียมไว้ ทำความสะอาดและรอส่งมอบเป็นขั้นตอนสุดท้าย จากการศึกษาพบว่า ในขั้นตอนการผลิตแผ่นผนังและพื้นที่มีส่วนของห้องน้ำสำเร็จรูป จะใช้เวลามากขึ้นกว่าแผ่นผนังและพื้นทั่วไป ในขั้นตอนการขนส่ง แผ่นผนังห้องน้ำสำเร็จรูป ที่มีการปูกระเบื้องไว้ ขอบผนังมักจะแตกบิ่น เช่นเดียวกับการติดตั้งแผ่นผนังชิดกัน หากติดตั้งแผ่นผนังให้ห่างกัน ก็จะเกิดร่องไม่สวยงาม ทั้งนี้ยังมีปัญหาแนวกระเบื้องไม่ตรงกัน การติดตั้งสุขภัณฑ์คลาดเคลื่อนกับตำแหน่งที่เตรียมไว้บนแผ่นผนังและพื้น เพื่อแก้ปัญหาท่อที่ฝังในผนังและพื้น ไม่ตรงกับตำแหน่งสุขภัณฑ์ และช่วยให้การผลิตและติดตั้งสะดวกรวดเร็วขึ้น มีข้อเสนอแนะให้เปลี่ยนเป็นการเดินท่อลอย และใช้ชุดสุขภัณฑ์สำเร็จรูป ได้แก่ ชุดอ่างล้างหน้า ชุดชักโครก และชุดฝักบัวอาบน้ำ ที่มีส่วนปิดบังท่อ ทำด้วยแผ่นไฟเบอร์ซีเมนต์หรือวัสดุอื่นๆที่เหมาะสม เพื่อแก้ปัญหาแนวกระเบื้องไม่ตรงกันและการแตกบิ่นที่ขอบผนัง มีข้อเสนอแนะให้ใช้วัสดุเสริม เช่น สแตนเลส PVC หรือวัสดุอื่นๆ พับขึ้นรูป สำหรับติดตั้งตรงรอยต่อของแผ่นผนังกับผนัง และแผ่นผนังกับพื้น ทำหน้าที่เป็นบัว หรือบัวเชิงผนัง และร่องระบายน้ำ ส่วนบริเวณอาบน้ำใช้ฉากกระจกกั้นอาบน้ำสำเร็จรูป แทนแผ่นผนังคอนกรีตและการก่อขอบพื้น
การพัฒนาระบบการประเมินเพื่อปรับปรุงการฝึกปฏิบัติงานทางคลินิกของคณะกายภาพบำบัด โดยใช้แนวคิดการให้ข้อมูลย้อนกลับจากหลายแหล่ง
Authors:   , เฮงสมบูรณ์ นิลวิศาล
Published: September 2023

การวิจัยครั้งนี้มีวัตถุประสงค์เพื่อ (1) ศึกษาสภาพและความต้องการจำเป็นของการประเมินเพื่อปรับปรุงการฝึกปฏิบัติงานทางคลินิกของคณะกายภาพบำบัด (2) ออกแบบระบบการประเมินเพื่อการปรับปรุงการฝึกปฏิบัติงานทางคลินิกของคณะกายภาพบำบัด โดยใช้แนวคิดการให้ข้อมูลย้อนกลับจากหลายแหล่ง และ (3) ทดลองใช้และตรวจสอบคุณภาพของระบบการประเมินเพื่อการปรับปรุงการฝึกปฏิบัติงานทางคลินิกของคณะกายภาพบำบัด โดยใช้แนวคิดการให้ข้อมูลย้อนกลับจากหลายแหล่งที่ได้ออกแบบขึ้น กลุ่มตัวอย่างในการศึกษาสภาพและความต้องการจำเป็นคือนักศึกษา 52 คนและอาจารย์ผู้ควบคุมการฝึกปฏิบัติงานทางคลินิก 8 คน และกลุ่มตัวอย่างที่เข้าร่วมทดลองระบบจำนวนรวมทั้งหมด 290 คน ใช้เวลาในการดำเนินการทดลองใช้ระบบรวมประมาณ 2 เดือน ผลการวิจัยพบดังนี้ (1) ความต้องการจำเป็นสูงสุดของนักศึกษาคือการแจ้งผลการฝึกปฏิบัติงานในระหว่างการฝึกปฏิบัติงานเป็นระยะ ๆ และอาจารย์ควบคุมการฝึกปฏิบัติงานทางคลินิกมีความต้องการจำเป็นสูงสุดคือการให้เวลาและโอกาสแก่นักศึกษาในสะท้อนคิดเกี่ยวกับการฝึกปฏิบัติงานของตนเอง (2) โครงสร้างระบบที่ออกแบบขึ้นประกอบด้วย ด้านปัจจัยนำเข้า (วัตถุประสงค์การประเมิน ผู้ประเมิน ตัวบ่งชี้ที่ใช้ในการประเมิน เครื่องมือที่ใช้ในระบบ และระยะเวลาในการประเมิน) ด้านกระบวนการ (ขั้นตอนการเตรียมความพร้อมและขั้นตอนการดำเนินการประเมิน) ด้านผลผลิต (ผลการประเมินการฝึกปฏิบัติงานทางคลินิกเป็นรายบุคคล) และด้านข้อมูลย้อนกลับ (การรายงานผลการประเมินการฝึกปฏิบัติงานทางคลินิกไปยังนักศึกษาและฝ่ายการศึกษา) และ (3) ผลการตรวจสอบคุณภาพของโครงสร้างระบบและคุณภาพระบบตามมาตรฐานการประเมิน 4 ด้านของ Stufflebeam ที่ประกอบด้วย ด้านความเป็นประโยชน์ ด้านความเป็นไปได้ ด้านความเหมาะสม และด้านความถูกต้อง พบว่าโดยรวมอยู่ในระดับมาก
การพัฒนาแบบวัดคุณลักษณะอันพึงประสงค์ของนักเรียนมัธยมศึกษาตอนต้น ตามหลักสูตรแกนกลางการศึกษาขั้นพื้นฐาน พุทธศักราช 2551
Authors:   , สุขใจ ชนนิกานต์
Published: September 2023

การวัดทางจิตวิทยาเป็นการวัดในสิ่งที่เป็นนามธรรมในตัวบุคคล ดังนั้นการได้มาซึ่งสารสนเทศที่ตรงตามสิ่งที่มุ่งวัดหรือมีคุณภาพนั้นต้องอาศัยเครื่องมือที่เหมาะสม โดยส่วนใหญ่เครื่องมือวัดทางจิตวิทยาจะมีข้อจำกัดด้านความยาวที่มากเกินไปซึ่งส่งผลต่อการตอบของผู้ตอบ เช่นเดียวกับแบบวัดคุณลักษณะอันพึงประสงค์ของนักเรียนที่ผู้วิจัยสนใจศึกษา มักไม่ถูกนำไปใช้วัดตามวัตถุประสงค์ด้วยข้อคำถามที่มากซึ่งไม่สะดวกต่อการวัด งานวิจัยนี้จึงมีวัตถุประสงค์ในการสร้างและตรวจสอบคุณภาพของแบบวัดคุณลักษณะอันพึงประสงค์ของนักเรียนตามหลักสูตรแกนกลางการศึกษาขั้นพื้นฐาน พุทธศักราช 2551 ทั้งแบบวัดฉบับยาวและแบบวัดฉบับสั้น พร้อมทั้งตรวจสอบและเปรียบเทียบคุณภาพด้านความเที่ยงและความตรงของแบบวัดฉบับยาวกับแบบวัดฉบับสั้น โดยศึกษาในตัวอย่างวิจัยคือ นักเรียนชั้นมัธยมศึกษาปีที่ 2 จำนวน 711 คน ด้วยแบบวัดคุณลักษณะอันพึงประสงค์ชนิดสถานการณ์ 4 ตัวเลือกที่สร้างขึ้นและให้เป็นแบบวัดฉบับยาว จากนั้นทำการคัดเลือกข้อคำถามจากแบบวัดฉบับยาวเข้าสู่แบบวัดฉบับสั้น ด้วยการพิจารณาคัดเลือกข้อคำถามจากค่าอำนาจจำแนกแบบสหสัมพันธ์ระหว่างคะแนนรายข้อกับคะแนนรวม (corrected item-total correlation) หรืออำนาจจำแนกจากการเปรียบเทียบความแตกต่างระหว่างค่าเฉลี่ยของคะแนนของกลุ่มสูงและกลุ่มต่ำด้วยสถิติทดสอบที (t-test) และค่าน้ำหนักองค์ประกอบ (factor loading) จากการวิเคราะห์องค์ประกอบเชิงยืนยัน (CFA) และเปรียบเทียบคุณภาพของแบบวัดทั้งสองฉบับในด้านความเที่ยงแบบความสอดคล้องภายในรายคุณลักษณะและความตรงเชิงโครงสร้าง ผลการวิจัยพบว่า 1. การพัฒนาแบบวัดคุณลักษณะอันพึงประสงค์ ได้แบบวัดที่มุ่งวัดคุณลักษณะอันพึงประสงค์ 8 ประการ ตามทฤษฎีพัฒนาการทางจริยธรรมของโคลเบิร์ก มีลักษณะเป็นแบบวัดชนิดสถานการณ์ 4 ตัวเลือก โดยแบบวัดฉบับยาวมีข้อคำถามจำนวน 95 ข้อ และแบบวัดฉบับสั้นมีข้อคำถามจำนวน 56 ข้อ ทั้งแบบวัดฉบับยาวและแบบวัดฉบับสั้นนั้นมีคุณภาพด้านความเที่ยงแบบความสอดคล้องภายใน มีค่าตั้งแต่ 0.524 - 0.828 และมีความตรงเชิงโครงสร้างโดยพิจารณาจากความสอดคล้องของโมเดลการวัดกับข้อมูลเชิงประจักษ์ (ค่าไค-สแควร์สัมพัทธ์ มีค่าตั้งแต่ 0.21 – 2.03, GFI มีค่าตั้งแต่ 0.98 - 1.00, AGFI มีค่าตั้งแต่ 0.97 – 1.00, RMR มีค่าตั้งแต่ 0.008 – 0.036) 2. การเปรียบเทียบคุณภาพระหว่างแบบวัดฉบับยาวกับแบบวัดฉบับสั้น คุณภาพด้านความเที่ยงพบว่า แบบวัดฉบับยาวมีความเที่ยงสูงกว่าแบบวัดฉบับสั้น และคุณภาพด้านความตรงเชิงโครงสร้างพบว่าโมเดลการวัดของแบบวัดฉบับสั้นมีความสอดคล้องกับข้อมูลเชิงประจักษ์มากกว่าโมเดลการวัดของแบบวัดฉบับยาว สรุปได้ว่าทั้งแบบวัดฉบับยาวและแบบวัดฉบับสั้นมีคุณภาพเหมาะสมในการนำไปใช้วัดคุณลักษณะอันพึงประสงค์ของผู้เรียนในระดับมัธยมศึกษาตอนต้น การนำแบบวัดฉบับสั้นไปใช้สามารถลดเวลาการตอบลงได้อย่างน้อย 20 นาที แต่หากสนใจวัดคุณลักษณะอันพึงประสงค์ตามขอบเขตของทุกพฤติกรรมบ่งชี้ ควรเลือกใช้แบบวัดฉบับยาวในการวัด
การพัฒนารูปแบบการสร้างความสามารถในการวินิจฉัยตนเองในทักษะกระบวนการแก้ปัญหาทางคณิตศาสตร์
Authors:   , จิรกุลธนศิริโชติ ธัญญริญญ์
Published: September 2023

การวิจัยและพัฒนาครั้งนี้มีวัตถุประสงค์ 1) เพื่อพัฒนารูปแบบการสร้างความสามารถในการวินิจฉัยตนเองในทักษะกระบวนการแก้ปัญหาทางคณิตศาสตร์ และ 2) เพื่อศึกษาประสิทธิผลของรูปแบบการสร้างความสามารถในการวินิจฉัยตนเองในทักษะกระบวนการแก้ปัญหาทางคณิตศาสตร์ กลุ่มตัวอย่างเป็นนักเรียนชั้นมัธยมศึกษาปีที่ 4 ปีการศึกษา 2559 โรงเรียนศรีบุณยานนท์ จำนวน 42 คน การเก็บรวบรวมข้อมูลโดยใช้ แบบประเมินการวินิจฉัยตนเองในการแก้โจทย์ปัญหาคณิตศาสตร์มีลักษณะเป็นแบบ ตาราง 3 ช่อง และแบบสัมภาษณ์ความพึงพอใจรูปแบบความสามารถในการวินิจฉัยตนเองในทักษะกระบวนการแก้ปัญหาทางคณิตศาสตร์ ผลการวิจัยสรุปได้ดังนี้ 1) รูปแบบการสร้างความสามารถในการวินิจฉัยตนเองในทักษะการแก้ปัญหาทางคณิตศาสตร์ที่พัฒนาขึ้น เป็นกระบวนการที่ประกอบด้วย 3 ขั้นตอนสำคัญได้แก่ 1.1) ขั้นกระตุ้นความรู้ 1.2) ขั้นพัฒนาความสามารถต่อเนื่อง และ 1.3) ขั้นตอนติดตามและสรุปผล 2) ผลการประเมินประสิทธิผลรูปแบบการสร้างความสามารถในการวินิจฉัยตนเองในทักษะกระบวนการแก้ปัญหาทางคณิตศาสตร์ พบว่า 2.1) หลังการทดลองร้อยละของนักเรียนที่วินิจฉัยข้อบกพร่องของตนเองได้ถูกต้องและได้ผลตรงกับการวินิจฉัยรายบุคคลของครูผู้เชี่ยวชาญ โดยรวมทุกด้านสูงกว่าเกณฑ์ร้อยละ 76.19 ถือว่ารูปแบบการสร้างความสามารถในการวินิจฉัยตนเองในทักษะกระบวนการแก้ปัญหาทางคณิตศาสตร์มีส่วนสร้างความสามารถในการวินิจฉัยตนเองของนักเรียน 2.2) หลังการทดลองใช้รูปแบบการสร้างความสามารถในการวินิจฉัยตนเองในทักษะกระบวนการแก้ปัญหาทางคณิตศาสตร์สูงกว่าก่อนการทดลองอย่างมีนัยสำคัญทางสถิติที่ระดับ .05 2.3) นักเรียนที่ได้รับการฝึกด้วยรูปแบบการสร้างความสามารถในการวินิจฉัยตนเองในทักษะกระบวนการแก้ปัญหาทางคณิตศาสตร์ มีแนวโน้มความสามารถในการวินิจฉัยตนเองในทักษะกระบวนการแก้ปัญหาทางคณิตศาสตร์สูงขึ้น
ประสิทธิภาพของการประมาณค่าดัชนีการจำแนกประเภทตามทฤษฎีการตอบสนองข้อสอบภายใต้เงื่อนไขที่แตกต่างกัน
Authors:   , เสือคล้าย นริศรา
Published: September 2023

การวิจัยครั้งนี้มีวัตถุประสงค์เพื่อประมาณค่าและเปรียบเทียบประสิทธิภาพของวิธีการประมาณค่าดัชนีการจำแนกประเภทระหว่างวิธีการประมาณค่าดัชนีการจำแนกประเภทตามทฤษฎีการตอบสนองข้อสอบสามวิธี คือ วิธีการของ Rudner (2005) วิธีการของ Guo (2006) และวิธีการของ Lee (2010) ดำเนินการวิจัยโดยการจำลองข้อมูลด้วยโปรแกรม WINGEN ภายใต้เงื่อนไขของตัวแปรต้น 3 ตัวแปร ได้แก่ ความยาวของแบบสอบ (25, 50 ข้อ) โมเดลการวัด (1PL, 2PL, 3PL) และความไม่เหมาะสมของโมเดลการวัดกับข้อสอบ (10%, 20%) ทำการประมาณค่าดัชนีด้วยโปรแกรม R และพิจารณาประสิทธิภาพของวิธีการประมาณค่าจากค่าเฉลี่ยดัชนีการจำแนกประเภทจากการทำซ้ำ 100 รอบ นอกจากนี้ยังนำวิธีการประมาณค่าดัชนีการจำแนกประเภททั้งสามวิธีไปใช้กับข้อมูลเชิงประจักษ์ คือ คะแนนสอบของนักเรียนชั้นมัธยมศึกษาปีที่ 3 จากการสอบ O-NET ปีการศึกษา 2556 จำนวน 8,000 คน เพื่อประมาณค่าดัชนีการจำแนกประเภทและหาประสิทธิภาพของวิธีการต่อไป ผลการวิจัยสรุปได้ดังนี้ 1. ผลจากการจำลองข้อมูลภายใต้สถานการณ์เงื่อนไขทั้งหมดพบว่า วิธีการของ Rudner มีค่าดัชนีความถูกต้องสูง (0.8234-0.9086) และดัชนีความสอดคล้องค่อนข้างสูง (0.7550-0.8749) วิธีการของ Guo มีค่าดัชนีความถูกต้องสูง (0.9987- 1) และดัชนีความสอดคล้องสูง (0.9982- 1) และวิธีการของ Lee มีค่าดัชนีความถูกต้องค่อนข้างสูง (0.6285- 0.7496) และดัชนีความสอดคล้องปานกลาง (0.5372- 0.6938) 2. ผลการเปรียบเทียบประสิทธิภาพของวิธีการประมาณค่าดัชนีการจำแนกประเภทพบว่า วิธีการของ Guo เป็นวิธีการที่มีประสิทธิภาพสูงกว่าวิธีการของ Rudner และวิธีการของ Lee อย่างมีนัยสำคัญทางสถิติที่ระดับ .05 โดยวิธีการประมาณค่า ความยาวของแบบสอบ โมเดลการวัด และความไม่เหมาะสมของโมเดลการวัดกับข้อสอบมีอิทธิพลร่วมกันต่อดัชนีความถูกต้องและดัชนีความสอดคล้องอย่างมีนัยสำคัญทางสถิติที่ระดับ .05 ด้วยขนาดอิทธิพล .624 และ .656 ตามลำดับ 3. ผลจากการนำไปใช้กับข้อมูลเชิงประจักษ์พบว่า วิธีการของ Rudner มีค่าดัชนีความถูกต้องค่อนข้างสูง (0.6676-0.7581) และดัชนีความสอดคล้องค่อนข้างสูง (0.5579-0.6628) วิธีการของ Guo มีค่าดัชนีความถูกต้องสูงมีค่าเท่ากับ 1 และดัชนีความสอดคล้องสูงมีค่าเท่ากับ 1 และวิธีการของ Lee มีค่าดัชนีความถูกต้องค่อนข้างสูง (0.6223-0.6445) และดัชนีความสอดคล้องปานกลาง (0.5173- 0.5570) ผลการเปรียบเทียบประสิทธิภาพของวิธีการประมาณค่าดัชนีการจำแนกประเภทพบว่า วิธีการของ Guo เป็นวิธีการที่มีประสิทธิภาพสูงกว่าวิธีการของ Rudner และวิธีการของ Lee อย่างมีนัยสำคัญทางสถิติที่ระดับ .05
Меҳнатни Нормалаштириш Ва Унинг Ҳуқуқий Асослари
Authors: Муқимов Неьмат
Published: September 2023

Мақолада республикамизда янги қабул қилинаётган “Ўзбекистон Республикасининг Меҳнат кодекси”да келтирилган меҳнатни меъёрлаш, унинг афзаллиги, меъёрлаш жараёни доирасида бажариладиган барча функцияларни аниқ белгилаш, шунингдек, меҳнатни меъёрлаш жараёнининг табиати, таҳлил қилиш босқичлари, улар ўртасидаги муносабатлар ва уларнинг ҳуқуқий асослари ёритилган.
Artificial Intelligence and Intellectual Property: Navigating the Complexities of Cyber Law
Authors: Ubaydullayeva Anna
Published: September 2023

Abstract This article provides an extensive analysis of the relationship between Artificial Intelligence (AI) and Intellectual Property (IP) within the framework of Cyber Law. It examines the current state of AI and IP, emphasizing the legal and regulatory implications of their intersection. A comprehensive literature review and legal analysis, coupled with a comparative study of AI and IP regulatory frameworks, informs the discussion. We explore the privacy and data protection issues in AI, the evolving nature of Intellectual Property rights in the AI era, and the liability concerns related to AI applications. A comparative analysis of AI and IP regulation across various jurisdictions provides insights into the effectiveness of international frameworks and the challenges posed by cross-border regulation. The article further discusses the need for flexible and adaptive regulatory approaches that balance risk management with innovation promotion. We then highlight emerging legal and regulatory issues in AI and IP and offer recommendations for policymakers, regulators, and AI developers. Finally, the article encapsulates the key findings and their implications for AI and IP regulation, outlining future challenges and opportunities in this domain.
The Impact of AI and Information Technologies on Islamic Charity (Zakat): Modern Solutions for Efficient Distribution
Authors: Laylo Karshiboyeva
Published: September 2023

This article examines the impact of artificial intelligence (AI) and information technology solutions on the distribution of Islamic charitable giving, specifically Zakat. The study identifies challenges faced by traditional Zakat distribution systems, such as inefficient resource allocation, inadequate transparency and accountability, and difficulty in identifying eligible recipients. Through an analysis of AI-driven solutions and block-chain based platforms, the article proposes that these technologies can address these challenges by automating and optimizing distribution processes, enhancing transparency and tracking, and improving the identification and verification of eligible recipients. The discussion section evaluates the effectiveness and feasibility of AI and information technology solutions for Zakat distribution, compares the proposed solutions with existing approaches, and outlines potential challenges in implementation. It also provides recommendations for further research, development, and policy implementation to ensure the responsible and effective use of these technologies in the context of Islamic charitable giving. The conclusion highlights the key findings and their implications for the future of Zakat distribution. It calls for the adoption of AI and information technology solutions to enhance the efficiency and effectiveness of Islamic charitable giving, ultimately benefiting millions of people in need across the globe.
Problematika Pendidikan Dalam Proses Pembelajaran Di Lembaga Raudhatul Athfal
Authors: Budiarti Erna , Aljufry Lubna , M.A Durrotul , Purwaningsih Sri Juani , Gustina Hera
Published: September 2023

Institutions that have a significant role in educating early childhood, one of which is the educational institution of RA kec. Sumberbaru kab. jember east java. this institution is a basic institution that is under the auspices of the ministry of religion which is intended for children aged 5-6 years. this level of education has a very important role in developing the abilities or potential possessed by early childhood. the potential or abilities that must be developed are six namely cognitive abilities, physical motoric, language, social emotional, art and religious and moral values. in this study used a qualitative approach, with the type of field research. To collect this data using observation, interview, and documentation methods. From the data collected, it will then be analyzed using reflective descriptive analysis techniques, data validity using source triagulation. if these potentials can be developed, the goal is that policy makers need to make improvements to the system that is easier, simpler and more efficient so as not to interfere with the focus of learning at school. teachers are more focused on educating and providing learning in accordance with parents' expectations. Education is a beacon for everyone and determines a better future. Therefore, there are various problems in education both in the curriculum itself and in resource capacity. Many complaints occur in the field about school leaders and educators who are not good at education management and administration. As well as many educators who perform multiple tasks.
Tinjauan Hukum Pidana Terhadap Kekerasan Dalam Rumah Tangga Terhadap Perempuan Di Flores Timur
Authors: Pratama Alfred Setyawan , Manu Nikolas , Fanggi Rosalind A.
Published: September 2023

Kekerasan Dalam Rumah Tangga merupakan kekerasan berbasis gender yang terjadi di ranah personal. Kekerasan Dalam Rumah Tangga yang terjadi di Kabupaten Flores Timur dengan kebanyakan kasus dikarenakan permasalahan ekonomi dilingkup rumah tangga, dan ada juga faktor selingkuh dikarenakan pilihan pasangan masing-masing sehingga keharmonisan rumah tangga menjadi luntur. Penelitian ini merupakan penelitian hukum empiris, yaitu dilakukan dengan melihat kenyataan yang ada dalam praktik lapangan. Pendekatan ini dikenal juga dengan pendekatan secara sosiologis yang dilakukan secara langsung ke lapangan. Perlindungan hukum terhadap korban kasus Kekerasan Dalam Rumah Tangga menurut Undang-Undang Nomor 23 Tahun 2004 tentang Penghapusan Kekerasan Dalam Rumah Tangga, antara lain: (a) perlindungan sementara, (b) penetapan perintah perlindungan oleh pengadilan, (c) penyediaan ruang pelayanan khusus di kantor Kepolisian, (d) penyediaan rumah aman atau tempat tinggal alternatif, (e) pemberian konsultasi hukum oleh advokat mengenai informasi hak-hak korban dan proses peradilan, (f) pendampingan advokat pada tingkat penyidik, penuntutan, dan pemeriksaan dalam sidang pengadilan. mengingat kekerasan dalam rumah tangga merupakan tindakan kejahatan melanggar hak asai manusia khusunya perempuan sebagai korban, maka diharapkan bagi pemerintah dan aparat penegak hukum setempat agar melakukan sosialisasi hukum bagi masyarakat dan upaya pendampingan bagi korban kekerasan dalam rumah tangga.
RUSSIAN MILITARY ENGINEERS IN THE PRUSSIAN CAMPAIGN OF 1757—1762
Authors:   Immanuel Kant Baltic Federal University, Kretinin Gennady V.
Published: September 2023

The author studies the activity of Russian military engineers operating under the command of D. I. Debosket in the army of S. F. Apraksin on the territory of Prussia during the Seven Years' War. It is shown that as the province was occupied by Russian troops, the engineering tasks were changing: there was a transition from equipping the track infrastructure to restoring defensive facilities. Restoration work was complicated by a variety of circumstances, including the lack of military engineers in the field due to their presence at the front line, the limited possibility to engage the local population in the fortifications’ restoration, as well as poor funding for construction work. The research focuses on the active involvement of V. I. Suvorov, the governor of the province, in the restoration of fortification objects, in particular the Pillau fortress. The article describes the participation of Russian engineers in the rescue operation in the Labiau area in January 1761, which included the evacuation of local residents and their property from the settlements flooded by the storm. The last chord of the military engineers activity was ensuring withdrawal of Russian troops from Eastern Prussia in August 1762.